ബുംറയ്ക്കു മുന്നേറ്റം കോഹ്ലിക്ക് ഇറക്കം ദുബായി: ഐസിസി ടെസ്റ്റ് കളിക്കാരുടെ റാങ്കിംഗില് ഇന്ത്യന് പേസര് ജസ്പ്രീത് ബുംറയ്ക്കു മുന്നേറ്റം. എന്നാല് ബാറ്റ്സ്മാന്മാരുടെ റാങ്കിംഗില് നായകന് വിരാട് കോഹ്ലിയുടെ സ്ഥാനത്തിന് ഇളക്കമുണ്ടായി. ഒന്നാം ടെസ്റ്റില് 110 റണ്സ് വഴങ്ങി ഒന്പത് വിക്കറ്റ് വീഴ്ത്തിയ ബുംറ ആദ്യ പത്തിനുള്ളില് ഇടംപിടിച്ചു. ഒന്പതാം സ്ഥാനത്താണു ബുംറ ഇപ്പോള്. ആദ്യ ടെസ്റ്റില് ബാറ്റിംഗില് പരാജയപ്പെട്ട കോഹ് ലി അഞ്ചാം സ്ഥാനത്തേക്ക് ഇറങ്ങുകയും ചെയ്തു. കോഹ്ലിയെ മറികടന്ന് ജോ റൂട്ട് നാലാമതെത്തി. ആദ്യ ടെസ്റ്റിലെ 64, 109 റണ്സ് പ്രകടനങ്ങളാണു റൂട്ടിനു തുണയായത്. രോഹിത് ശര്മയും ഋഷഭ് പന്തും ആറും ഏഴും സ്ഥാനങ്ങളില് തുടരുന്നു.